अफगानिस्तान सीमा से लगे पश्चिमोत्तर सीमांत प्रांत (एनडब्ल्यूएफपी) में पाकिस्तानी वार्ताकार भले ही आतकंवादियों के साथ शांति समझौते को लेकर कदम आगे बढ़ा रहे हों, लेकिन दूसरी ओर आतंकवादी प्रांतीय राजधानी पेशावर की ओर लगातार बढ़ते जा रहे हैं। समाचार पत्र ‘डॉन’ में प्रकाशित खबर के अनुसार आतंकवादी ‘पेशावर का द्वार खटखटा रहे हैं’। समाचार पत्र ने एक सरकारी अधिकारी के हवाले से बताया, ‘‘पेशावर पूरी तरह घिर जाने की स्थिति में है। यदि पेशावर आतंकवादियों के हाथों चला जाता है तो एनडब्ल्यूएफपी के अन्य जिले भी हाथ से निकल जाएंगे।’’ डॉन के अनुसार यद्यपि पेशावर की सुरक्षा व्यवस्था में कोई ढील नहीं है। वहां सेना की कई बटालियनों के मुख्यालय हैं। इस सबके बावजूद पेशावर आतंकवादियों के खतरे से महफूज नहीं है। समाचार पत्र के अनुसार सेना की मौजूदगी के बाद भी आतंकवादी समूह पेशावर के आसपास आतंकवादी गतिविधियों में लिप्त हैं। हाल ही में पेशावर के एक ग्रामीण इलाके में पुलिस स्टेशन पर रॉकेट से हमले किए गए थे। प्रधानमंत्री के आंतरिक मामलों के सलाहकार ए मलिक भी 1ाून को स्थिति का जायजा लेने के लिए वहां पहुंचे थे।